সাংবাদিকতার সার্বক্ষণিক ব্যস্ততার পরেও তিনি বেশ কিছু গুরুত্বপূর্ণ গ্রন্থ রচনা করেন। অনুসন্ধানী সাংবাদিকতার ভিত্তিতে রচিত তার গ্রন্থগুলোও তাকে স্মরণীয় করে রাখবে। তার উল্লেখযোগ্য গ্রন্থের মধ্যে রয়েছে: পথ থেকে পথে (প্রথম প্রকাশ: জানুয়ারি ১৯৯১, প্রকাশক: মাওলা ব্রাদার্স, ঢাকা), সংবাদ নেপথ্য (প্রথম প্রকাশ: জানুয়ারি ১৯৯২, প্রকাশক: বিপ্লব প্রসাদ, রংপুর), কানসোনার মুখ (প্রথম প্রকাশ: জানুয়ারি ১৯৯২), পায়রাবন্দের শেকড় সংবাদ (প্রথম প্রকাশ: জানুয়ারি ১৯৯৩, প্রকাশক: মাওলা ব্রাদার্স, ঢাকা), নিজস্ব রিপোর্ট (প্রথম প্রকাশ: ফেব্রুয়ারি ১৯৯৩, প্রকাশক: মাওলা ব্রাদার্স, ঢাকা), ছোট ছোট গল্প (প্রথম প্রকাশ: ফেব্রুয়ারি ১৯৯৩, প্রকাশক: মাওলা ব্রাদার্স, ঢাকা), অনুসন্ধানী প্রতিবেদন: গ্রামীণ পর্যায় থেকে (প্রথম প্রকাশ: জানুয়ারি ১৯৯৫), চিলমারীর একযুগ (প্রথম প্রকাশ: জানুয়ারি ১৯৯৫, প্রকাশক: আগামী প্রকাশনী), শাহা আলম ও মজিবরের কাহিনী (প্রথম প্রকাশ: ফেব্রুয়ারি ১৯৯৫, প্রকাশক: দিব্য প্রকাশ), লক্ষীটারী (প্রথম প্রকাশ: ফেব্রুয়ারি ১৯৯৬, প্রকাশক: সাহিত্য প্রকাশ, ঢাকা), কাগজের মানুষেরা (প্রথম প্রকাশ: সেপ্টেম্বর ১৯৯৭, প্রকাশক: মাওলা ব্রাদার্স, ঢাকা), মোনাজাত উদ্দিন রচনাসমগ্র (দুই খণ্ডে)(প্রথম প্রকাশ: ফেব্রুয়ারি ২০১০, সম্পাদনা: ড. আতিউর রহমান, ড. সৌমিত্র শেখর, নাসিমুজ্জামান পান্না, দীনেশ দাস, ম. হাসান, প্রকাশক: মাওলা ব্রাদার্স, ঢাকা)।